# Coll del Glandon

El Coll del Glandon és un port de muntanya que es troba als Alps francesos, a 1.924 msnm, entre els massissos de Belledonne i Arves, al departament de la Savoia. El coll es troba tres quilòmetres a l'oest del Coll de la Croix-de-Fer. La carretera va ser oberta el 1898, però fins al 1912 no es va fer la unió amb el Coll de la Croix-de-Fer, permetent d'aquesta manera viatjar directament fins a Saint-Jean-de-Maurienne. El coll sol estar tancat per culpa de la neu entre novembre i mitjans de maig.

## Detalls de l'ascensió

Des de La Chambre (nord-est) l'ascensió es fa per la carretera D927 i consta de 21,3 km de llargada en què se superen 1.472 m de desnivell amb un pendent mitjà del 6,9%. El desnivell és major en els darrers quilòmetres d'ascensió, superant el 10% en els darrers 2 km i arribants fins al 12%.
Des de Le Bourg-d'Oisans la ruta segueix la carretera D1091 tot travessant la vall del Romanche abans d'incorporar-se a la D526 després de 8 quilòmetres. L'ascensió comença a l'embassament de Verney des d'on hi ha una 24,1 quilòmetres fins al cim, que s'aconsegueix poc després de l'encreuament amb la ruta del Coll de la Croix-de-Fer. En aquests quilòmetres la ruta puja 1.152 m, amb un desnivell mitjà del 4,8%, tot i que hi ha trams de descans i d'altres amb desnivells que arriben a l'11,1%.

## El coll del Glandon al Tour de França

El coll del Glandon ha estat superat en 15 ocasions pel Tour de França. El vessant nord és considerat de categoria especial i el vessant sud de primera, tot i que en l'edició del 2013 també fou considerat de categoria especial. Els ciclistes que han passat el coll en primera posició han estat: El pas també ha estat superat conjuntament amb el Coll de la Croix de Fer, però aleshores no puntua pel gran premi de la muntanya.
| Ant | Etapa | Categoria | Inici etapa | Final etapa | Líder al cim |
| 2015 | 18 | HC | Gap | Sent-Jian-de-Môrièna | Romain Bardet (FRA) |
| 2013 | 19 | HC | Le Bourg-d'Oisans | Le Grand-Bornand | Ryder Hesjedal (CAN) |
| 2004 | 17 | 1 | Le Bourg-d'Oisans | Le Grand-Bornand | Gilberto Simoni (ITA) |
| 2001 | 10 | HC | Aix-les-Bains | Alpe d'Huez | Laurent Roux (FRA) |
| 1997 | 14 | 1 | Le Bourg-d'Oisans | Courchevel | Richard Virenque (FRA) |
| 1994 | 17 | 1 | Le Bourg-d'Oisans | Val Thorens | Richard Virenque (FRA) |
| 1993 | 10 | 1 | Villard-de-Lans | Serre-Chevalier | Stefano Colagè (ITA) |
| 1990 | 11 | 1 | Saint-Gervais-les-Bains | Alpe d'Huez | Thierry Claveyrolat (FRA) |
| 1988 | 12 | HC | Morzine | Alpe d'Huez | Steven Rooks (NED) |
| 1983 | 18 | 1 | Le Bourg-d'Oisans | Morzine | Serge Demierre (SUI) |
| 1983 | 17 | 1 | La Tour-du-Pin | Alpe d'Huez | Lucien Van Impe (BEL) |
| 1981 | 19 | HC | Morzine | Alpe d'Huez | Lucien Van Impe (BEL) |
| 1977 | 17 | 1 | Chamonix | Alpe d'Huez | Lucien Van Impe (BEL) |
| 1947 | 8 | 3 | Grenoble | Briançon | Edouard Klabinski (POL) |

## Referències

* 1 2 «Col du Glandon: La Chambre». climbbybike.com. Arxivat de l'original el 22 d’octubre 2013. [Consulta: 14 juliol 2013].
* ↑ «Col du Glandon: Barrage du Verney». climbbybike.com. Arxivat de l'original el 2013-04-10. [Consulta: 14 juliol 2013].
* ↑ «Le col du Glandon dans le Tour de France» (en francès). ledicodutour. [Consulta: 19 agost 2015].